Gunung Angsi

Gunung Angsi ialah sebuah gunung yang terletak di antara Ulu Bendul, Kuala Pilah dan Senawang, Seremban, Negeri Sembilan, Malaysia dan mempunyai ketinggian setinggi 825 meter (2,702 kaki).Aktiviti daki gunung semakin popular Ia merupakan salah satu tarikan bagi Hutan Rekreasi Ulu Bendul dan terbuka bagi pendakian.Aktiviti daki gunung semakin popular Gunung Angsi terletak di dalam hutan lipur yang telah ditubuhkan pada tahun 1972 dengan luas kawasan pembangunan ketika itu adalah 6.9 hektar.

Pendakian Gunung Angsi biasanya mengambil masa selama empat jam yang melalui laluan trek sepanjang 4.5 kilometer sepanjang Sungai Batang Terachi. Dari puncak Gunung Angsi, pendaki boleh menikmati pemandangan kawasan bandar raya Seremban dan juga gunung-ganang di sepanjang ekor selatan Banjaran Titiwangsa seperti Gunung Telapa Buruk, Gunung Berembun, Gunung Datuk dan Gunung Tampin. Ia agak mencabar dan pendaki boleh tersesat sekiranya tidak biasa dengan denai hutan, di tambah dengan laluannya yang amat mencabar.Meninggal dunia ketika daki Gunung Angsi

Hutan Ulu Bendul merupakan hutan simpanan yang kaya dengan pelbagai pokok tropika seperti pokok meranti, pokok keruing, damar hitam, dan pokok mersawa.

Sebuah pusat peranginan bukit kecil pernah bertapak di Gunung Angsi pada awal abad ke-20 yang menempatkan sebuah banglo, terletak pada ketinggian  dari aras laut.https://archivesearch.lib.cam.ac.uk/repositories/2/archival_objects/210983Cochrane, Charles. Federated Malay States: Annual Report for 1929. Federated Malay States Government Printing Office, 1930, p. 9. https://books.google.com.my/books?id=cO8wRRYLJtEC&pg=RA1-PA9&dq=angsi+hill+station&hl=en&newbks=1&newbks_redir=0&source=gb_mobile_search&ovdme=1&sa=X&ved=2ahUKEwiZqOi7saWLAxUtTWwGHacoPMIQ6AF6BAgIEAM

 Sejarah lisan 
Gunung ini diceritakan menempatkan seorang ketua suku bernama Dato' Paroi yang mampu menjelma menjadi seekor harimau jadian malah menjadi penghulu kepada semua harimau yang berkeliaran di Negeri Sembilan; gunung ini dikatakan menjadi tempat semua ekor harimau ini bertumpu untuk berguru silat dan mengaji dengannya. Ia pernah menjadi tempat keramat dikunjungi orang Melayu dan Cina setempat memberi hadiah penghormatan kepadanya pada abad ke-19.

Galeri

 Lihat juga 

 Bukit Putus

 Rujukan 

 Pautan luar 

Angsi
Angsi
Kategori:Daerah Kuala Pilah
Kategori:Daerah Seremban